১১তম জাতীয় সংসদ নির্বাচন আয়োজনে তিনটি চ্যালেঞ্জ উল্লেখ করেন সাখাওয়াত হোসেন। এর মধ্যে প্রথম চ্যালেঞ্জটি হলো প্রতিযোগিতামূলক নির্বাচন। এ বিষয়ে তিনি বলেন, ‘ধরুন একজন নেত্রী জেলে আছেন। তার তিনটি সিট কিন্তু নেই। তিনি এই তিনটি সিটে জয়ী হতেন। এখন তার জেলে থাকার দরুণ এই তিনটি সিট ওই দল নাও পেতে পারে। আমি এখনকার কথা বলছি। তাই বলা যায়, নির্বাচন অংশগ্রহণ হলেও এই তিনটি সিট মাইনাস। এভাবে বিভিন্ন দলে সিট মাইনাস হতে থাকলে নির্বাচনে প্রতিযোগিতা থাকবে না।’